घरी मुलगा/मुलगी लठ्ठ असले की आई-वडिलांना याचं दडपण येतं. पण, घरातल्यांचं आरोग्य चांगलं राहण्यासाठी कुटुंबाची मदतही तेवढीच गरजेची आहे. लठ्ठपणा या आजारात कुटुंबाची लठ्ठ व्यक्तीबाबत वागणूक सर्वात महत्त्वाची असते. लठ्ठपणाची गुणसूत्रं (Genes) आई-वडिलांकडून मुलांमध्ये येतात. तसंच खाण्या-पिण्याच्या सवयी आणि इतर कारणांमुळेही लठ्ठपणा वाढण्यास मदत होते. त्यामुळे लठ्ठ व्यक्तीचं वजन कमी करण्यात कुटुंबाची भूमिका सर्वात महत्त्वाची असते.